Критеријуми оцењивања, додатно појашњење;

Наставни предмет: Ликовна култура

Основни прибор за рад: блок број 4, блок број 5. Папири мањих димензија су за скице и припрему.

У настави коју ученик редовно похађа, различито је ангажовање.

За оцену, добар 3 потребно је:

- да се припреми прибор за рад на часу, - да ученик брже поступа након посматрања и уочавања, схватања примера. - да редовно испуњава обавезе, захтеве часа и договорене активности, - да чува своје радове и редовно их доноси док је актуелна наставна јединица или наставна тема.

За оцену, врло добар 4 поред наведених критеријума потребно је показати:

- већи степен разумевања наставних садржаја након посматрања, уочавања, схватања предмета, - брзо поступање, - одговорност према сопственом стваралаштву у виду чувања радова и прибора за рад, - редовно завршавање свих предвиђених активности са врло добрим квалитетом рада, распоредом ликовних елемената: линија, боја, облика, светлина, текстура и њихових вредности.

За оцену, одличан 5 потребно је оставити утисак:

- да је висок степен опажања и уочавања, схватања, сазнавања и тумачења предмета посматрања, - да је степен разумевања и примена актуелног начина рада на високом нивоу у оквиру одељења и сходно узрасту, интересовању. - да напредак може да се уочи од почетка до краја часа и током периода, - да је висок степен разумевања појмова, - да се уочи брзина поступања, - да је композиција осмишљена на целој површини папира, - да је квалитет дат у избору начина распоређивања ликовних елемената, различитих вредности, - да је познавање и коришћење различитих техника, материјала, поступака у раду, медија, апликативних програма, према изабраној идеји, намери. - да је веома висок степен ангажовања током часа и периода.

За довољан 2 оцену, уколико интересовање или разумевање појмова изостане:

Разговор са ученицима о стваралаштву или сличним примерима из свакодневног живота и у другим областима је поред практичног рада, један од видова учешћа који ученику омогућава да на часу и током периода заслужи довољан 2 позитивну оцену.

За оцењивање је разговор препознат као један од важних елемената, као и израда презентација. Дијалог помаже и наставнику и ученику на различитим нивоима разумевања, у различитим фазама процеса настанка или представљања рада да се постигне што већи успех у одређеној наставној теми.

Успешна комуникација је начин да из предмета ликовна култура не буде закључних недеовољних оцена.

Објективна процена успешности од стране ученика може да прати следеће елементе о раду. Садржај и Стваралаштво 10% / Композиција 10% / Креативност 10% / Труд 20% / Учествовање ученика из одељења 50%, користи време часа ефективно, пажљиво слуша инструкције, распрема радно место.